Oliy taʼlim tashkilotlarida taʼlim sohalari (taʼlim yoʻnalishlari) boʻyicha bir nafar oʻqituvchi hisobiga toʻgʻri keladigan talabalar soni nisbatining normativlarini tasdiqlash toʻgʻrisida
(order, 2026-02-23)

Oʻzbekiston Respublikasi Vazirlar Mahkamasining 2008-yil 1-avgustdagi 164-son “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida”gi va 2020-yil 26-avgustdagi 517-son “Respublika oliy taʼlim muassasalarining professor-oʻqituvchilari va boshqa toifadagi xodimlarini budjetdan tashqari mablagʻlar hisobidan moddiy ragʻbatlantirish tartibi toʻgʻrisidagi nizomni tasdiqlash haqida”gi qarorlariga muvofiq buyuraman: 1. Oliy taʼlim tashkilotlarida taʼlim sohalari (taʼlim yoʻnalishlari) boʻyicha bir nafar oʻqituvchi hisobiga toʻgʻri keladigan talabalar soni nisbatining normativlari 1-ilovaga muvofiq tasdiqlansin. 2. Ayrim idoraviy normativ-huquqiy hujjatlar 2-ilovaga muvofiq oʻz kuchini yoʻqotgan deb topilsin. 3. Mazkur buyruq rasmiy eʼlon qilingan kundan eʼtiboran kuchga kiradi. T/r Taʼlim sohalari va yoʻnalishlari nomi 2021/2022 oʻquv yilidan boshlab 1. Muhandislik ishi taʼlim sohasi Ishlab chiqarish texnologiyalari taʼlim sohasi Matematika taʼlim sohasi Kompyuter texnologiyalari va informatika taʼlim sohasi Arxitektura va qurilish taʼlim sohasi (Arxitektura (turlari boʻyicha) taʼlim yoʻnalishi bundan mustasno) Aloqa va axborotlashtirish, telekommunikatsiya texnologiyalari taʼlim sohasi Qishloq xoʻjalik texnikasi taʼlim sohasi Transport taʼlim sohasi Hayotiy faoliyat xavfsizligi taʼlim sohasi Xizmatlar sohasi (faoliyat turlari va yoʻnalishlari boʻyicha) taʼlim yoʻnalishi 15,8 2. Gumanitar fanlar taʼlim sohasi (filologiya va tillarni oʻqitish (tillar boʻyicha) taʼlim yoʻnalishi (xorijiy tillarga oid qismi), shuningdek tarjima nazariyasi va amaliyoti (tillar boʻyicha) taʼlim yoʻnalishi bundan mustasno) Tabiiy fanlar taʼlim sohasi Sotsiologiya va psixologiya taʼlim sohasi Jurnalistika va axborot taʼlim sohasi Huquq taʼlim sohasi Ijtimoiy taʼminot taʼlim sohasi Atrof-muhit muhofazasi taʼlim sohasi Ijtimoiy-madaniy faoliyat taʼlim yoʻnalish Xizmat koʻrsatish texnikasi va texnologiyasi (xizmat koʻrsatish tarmoqlari boʻyicha) taʼlim yoʻnalishi 16,0 3. Filologiya va tillarni oʻqitish (tillar boʻyicha) taʼlim yoʻnalishi (xorijiy tillarga oid qismi) Tarjima nazariyasi va amaliyoti (tillar boʻyicha) taʼlim yoʻnalishi 12,0 4. Sanʼat taʼlim sohasi 5,4 5. Sport faoliyati (faoliyat turlari boʻyicha) taʼlim yoʻnalishi 11,0 6. Pedagogika taʼlim sohasi 16,0 7. Iqtisod taʼlim sohasi Mehmonxona xoʻjaligini tashkil etish va boshqarish taʼlim yoʻnalishi Turizm (faoliyat yoʻnalishlari boʻyicha) taʼlim yoʻnalishi 16,0 8. Qishloq, oʻrmon va baliq xoʻjaligi taʼlim sohasi Qishloq xoʻjaligida menejment taʼlim sohasi Veterinariya taʼlim sohasi Irrigatsiya va melioratsiya taʼlim sohasi 15,8 9. Arxitektura (turlar boʻyicha) taʼlim yoʻnalishi 10,4 10. Sogʻliqni saqlash taʼlim sohasi 9,6 Mazkur Normativlar Oʻzbekiston Respublikasi Moliya vazirligi bilan kelishilgan. 1. Oʻzbekiston Respublikasi oliy va oʻrta maxsus taʼlim vazirining 2017-yil 16-oktabrdagi 18-2017-son “Oliy taʼlim muassasalarida taʼlim sohalari bloklari va shakllari boʻyicha bir nafar oʻqituvchi hisobiga toʻgʻri keladigan talabalar soni nisbatining normativlarini tasdiqlash toʻgʻrisida”gi buyrugʻi (roʻyxat raqami 2945, 2017-yil 7-noyabr) (Oʻzbekiston Respublikasi qonun hujjatlari toʻplami, 2017-y., 45-son, 1123-modda). 2. Oʻzbekiston Respublikasi oliy va oʻrta maxsus taʼlim vazirining 2018-yil 14-sentabrdagi 22-2018-son “Oliy taʼlim muassasalarida taʼlim sohalari bloklari va shakllari boʻyicha bir nafar oʻqituvchi hisobiga toʻgʻri keladigan talabalar soni nisbatining normativlariga oʻzgartirishlar kiritish haqida”gi buyrugʻi (roʻyxat raqami 2945-1, 2018-yil 10-oktabr) (Oʻzbekiston Respublikasi qonun hujjatlari toʻplami, 2018-y., 41-son, 817-modda).